**Fredman Group** (aiemmin **Eskimo Finland Oy**) on vuonna 1997 perustettu suomalainen perheyritys, joka vaihtoi nimensä vuonna 2016 Fredman Group Oy:ksi.

Fredman Group toimii kahtena liiketoimintayksikkönä. Fredman Finland keskittyy kotimaan liiketoiminnan lisäksi palvelemaan kansainvälisiä kuluttajatuoteasiakkaita. Fredman International palvelee ammattikeittiöasiakkaita globaalisti.

Fredman Group -konserniin kuuluu kolme tytäryhtiötä: 1. heinäkuuta 2016 aloittaneet Fredman Professional Kitchen Oy ja Fredman Operations Oy sekä vuoden 2019 alussa aloittanut Fredman Perfect Kitchen Oy. Fredman valmistaa ja kehittää ruoan valmistukseen, kuljetukseen, säilytykseen ja keittiön puhdistamiseen tuotteita koteihin ja ammattikeittiöille sekä Food Tech -palveluita ammattikeittiöiden omavalvontaan ja johtamiseen. Sen brändejä ovat muiden muassa Fredman, Elmu®kelmu, Carita® ja Comple®. Tuotteet olivat aiemmin Ahlström Kuluttajatuotteet Oy:n tuotemerkkejä.

Yrityksen pääkonttori sijaitsee Espoossa ja tehdas Rauman Lapissa. Fredman Group työllistää Suomessa noin 80 työntekijää. Tuotannosta menee vientiin noin 10 prosenttia. Yrityksen tärkeimmät vientimaat ovat Sveitsi, Yhdysvallat, Britannia ja Viro.*lähde?*

Yhtiön johto
------------

Fredman Groupin pääkonttori Polaris Business Parkissa, Espoon Leppävaarassa.
Hallituksen puheenjohtajana toimii Peter Fredman. Konsernin toimitusjohtajana toimii 1.10.2020 alkaen Per-Henrik Hagberg.

Tytäryhtiöt
-----------

Fredman Group -konserniin kuuluu kolme tytäryhtiötä: 1. heinäkuuta 2016 aloittaneet Fredman Professional Kitchen Oy ja Fredman Operations Oy sekä vuoden 2019 alussa aloittanut Fredman Perfect Kitchen Oy. Fredman valmistaa ja kehittää ruoan valmistukseen, kuljetukseen, säilytykseen ja keittiön puhdistamiseen tuotteita koteihin ja ammattikeittiöille sekä Food Tech -palveluita ammattikeittiöiden omavalvontaan ja johtamiseen. Sen brändejä ovat muiden muassa Fredman, Elmu®kelmu, Carita® ja Comple®. Tuotteet olivat aiemmin Ahlström Kuluttajatuotteet Oy:n tuotemerkkejä.

Historia
--------

Fredman Groupin juuret ulottuvat vuoteen 1937, jolloin perustettiin Euran Paperi Oy. 1940-luvulla Euran Paperin jalostustehdas siirtyi osaksi A. Ahlström Osakeyhtiötä. Christian Fredman perusti vuonna 1981 paperi- ja kertakäyttötuotteita tarjoavan Certix Ky:n, jonka hän myi vuonna 1991 A. Ahlström Oy:lle. Vuonna 1997 Fredman osti A. Ahlströmiltä Ahlström Kuluttajatuotteet Oy:n, jonka nimi muuttui Euran Kuluttajatuoteet Oy:ksi.

Vuonna 2002 yrityksen nimi muuttui Euracon Oy:ksi, ja samana vuonna Fredmanin pojat Peter ja Clas Fredman tulivat mukaan yrityksen toimintaan. Vuonna 2008 yrityksessä tehtiin sukupolvenvaihdos, minkä yhteydessä Christian Fredman nimitettiin Euracon Oy:n hallituksen puheenjohtajaksi ja veljekset alkoivat johtaa yritystä. Yrityksen nimi muuttui vuonna 2013 Eskimo Finland Oy:ksi. Vuonna 2016 yritykselle annettiin nimeksi perheen sukunimi. Syntyi Fredman Group ja sen kaksi tytäryhtiötä, Fredman Professional Kitchen Oy ja Fredman Operations Oy.

Tuotteet
--------

Fredman Operations Oy kehittää ja valmistaa koti- ja ammattikeittiötuotteita ruoan valmistamiseen, kuljetukseen ja säilytykseen sekä keittiön puhdistamiseen. Fredmanin omistama Eskimo-tuotemerkki on jo yli 50 vuotta vanha. Eskimo-tuotemerkki jäi historiaan alkuvuonna 2020. Siitä alkaen yritys on valmistanut tuotteita Fredman-brändillä kaikenlaisiin keittiöihin ja valikoiduille sopimusvalmistusasiakkaille. Yrityksen vastuullisuusvision mukaan tuotekehitys suunnataan uusiutuviin raaka-aineisiin ja kierrätettäviin loppumateriaaleihin.

Tunnustukset
------------

Suomen Yrittäjien aluejärjestö Satakunnan Yrittäjät valitsi vuonna 2013 Eskimo Finlandin Satakunnan Vuoden yrittäjäksi.

Fredman Food Tech -palvelukokonaisuus palkittiin Keskisuomalaisen järjestämässä suomalaisen ravintola-alan kilpailussa Innovaatio-sarjan voittajaksi vuonna 2019.

Lähteet
-------

1. 1 2 3 4  Fredman Group Oy (Taloussanomien raportti) *is.fi*. Viitattu 25.11.2021.
2. ↑  Uusi Fredman konserni tavoittelee täydellistä ammattikeittiötä - Fredman Group Oy *Fredman Group*. Viitattu 12.1.2018. [vanhentunut linkki]
3. ↑  Muutos: Fredman-konsernin tytäryhtiöt aloittavat toimintansa vasta 1.7.2016 *Fredman Group*.  11.5.2016. Viitattu 12.1.2018. [vanhentunut linkki]
4. ↑  Fredman Group uusi yhtiörakenne ja johto | Ajankohtaista *Fredman Group*.  29.5.2018.  Arkistoitu 6.8.2019. Viitattu 6.8.2019.
5. ↑  Tuotemerkit *fredmangroup.com*.  Arkistoitu 6.8.2020. Viitattu 4.8.2020.
6. 1 2 3 4  Yritys *fredmangroup.com*. Viitattu 12.1.2018. [vanhentunut linkki]
7. ↑  Historia - Fredman Group Oy *Fredman Group*.  Arkistoitu 6.8.2020. Viitattu 12.1.2018.
8. ↑  Tuotteet Eskimo Finland.  Arkistoitu 16.3.2014. Viitattu 6.4.2014.
9. ↑  Eskimo työvälineet kotikulinaristeille - Fredman Operations *Fredman Group*. Viitattu 12.1.2018. [vanhentunut linkki]
10. ↑  Eskimo Finland Oy:stä Vuoden yrittäjä Satakunnassa *Avainlippu.fi*.  15.10.2013. Viitattu 6.4.2014.
11. ↑  PRO2019 Innovaatio on Fredman Food Tech | Ajankohtaista | Fredman *Fredman Group*.  4.2.2019.  Arkistoitu 6.8.2019. Viitattu 6.8.2019.
12. ↑  Pro-palkinnot *propalkinnot.fi*.

Aiheesta muualla
----------------

* Fredman Groupin kotisivu